കഴിഞ്ഞ ഓണക്കാലത്ത് ഞങ്ങള് ഭര്ത്താവിനൊപ്പമുള്ള ചിത്രങ്ങളുമായി ഭാമ വിവാഹത്തോടെ അഭിനയത്തില്നിന്നും വിട്ടുനില്ക്കുകയാണ് മലയാളികളുടെ പ്രിയനടി ഭാമ. കഴിഞ്ഞ മാര്ച്ചില് ഭാമ ഒരു പെണ്കുഞ്ഞിന് ജന്മം നല്കിയിരുന്നു. ഇപ്പോഴിതാ, തന്റെ ഗര്ഭകാലത്തു നിന്നുള്ള ഏതാനും ചിത്രങ്ങള് പങ്കുവയ്ക്കുകയാണ് താരം. ഭര്ത്താവ് അരുണിനൊപ്പമുളള ചിത്രങ്ങളില് അതീവ സുന്ദരിയായ ഭാമയെ ആണ് കാണാനാവുക. കഴിഞ്ഞ ഓണക്കാലത്ത്. എന്റെ ജീവിതത്തിലെ ഏറ്റവും നല്ല ദിവസങ്ങളിലൊന്ന്. അന്ന് ഞാന് ആറു മാസം ഗര്ഭിണിയായിരുന്നു, ചിത്രങ്ങള് ഷെയര് ചെയ്തുകൊണ്ട് ഭാമ കുറിക്കുന്നതിങ്ങനെ. 2021 മാര്ച്ച് 12നാണ് ഭാമയ്ക്ക് മകള് പിറന്നത്. മകളുടെ ചിത്രങ്ങളൊന്നും തന്നെ താരം ഇതുവരെ സോഷ്യല് മീഡിയയില് പങ്കുവച്ചിട്ടില്ല. അതുകൊണ്ടുതന്നെ, മകളുടെ ചിത്രം പങ്കുവയ്ക്കൂ, കാണാന് ആഗ്രഹിക്കുന്നു എന്നാണ് ആരാധകരുടെ അഭ്യര്ത്ഥന. മകള് വന്നതോടെ ഞങ്ങളുടെ ജീവിതം കൂടുതല് പ്രകാശമാനമായി. അവളെ ആദ്യമായി കൈകളില് എടുത്തപ്പോള് എന്റെ ലോകം മുഴുവന് മാറിപ്പോയതുപോലെയാണ് അനുഭവപ്പെട്ടത്. വളരുമ്ബോള് അവളെ കാണിക്കാനായി ഒരുപിടി അമൂല്യമായ ഓര്മകള് സൂക്ഷിച്ചുവയ്ക്കുകയാണ് ഞാന്, എന്നാണ് മറ്റൊരു ഇന്സ്റ്റഗ്രാം പോസ്റ്റില് ഭാമ കുറിച്ചത്. അഭിനയം നിര്ത്തിയോ, മകളുടെ ഫൊട്ടോ പങ്കു വയ്ക്കുമോ? ഭാമയുടെ മറുപടി